Diari Oficial de la Generalitat Valenciana


Sumari del DOGV 9478, del 25-11-2022 (2022/10178)

Informació pública de l'acord de suspensió de l'atorgament i tramitació de les llicències urbanístiques per a la implantació de determinades activitats d'oci nocturn en sol residencial de Novelda.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9478

Data del DOGV
:   25-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10633


Data del document
:   09-11-2022

Organisme emissor
:   Ajuntament de Novelda

Tipus de document
:   Anunci

Descriptors 

:   * Novelda
    * pla d'urbanisme
    * administració local

Informació pública de l'acord de suspensió de l'atorgament i tramitació de les llicències urbanístiques per a la implantació de determinades activitats d'oci nocturn en sol residencial de Novelda. [2022/10283]  
El Ple de l'Ajuntament, en la sessió ordinària celebrada el dia 8 de novembre de 2022, ha adoptat el següent acord de suspensió de llicències:  
  
«Primer. Suspendre l'atorgament de llicències i tramitació de declaracions responsables d'obres, així com la tramitació dels instruments d'intervenció administrativa, quan la seua finalitat siga la implantació d'activitats d'oci nocturn amb un horari ampli, en les zones d'ús residencial de Novelda, als efectes regulats en l'article 68.1 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
  
La suspensió tindrà una duració màxima de dos anys. Aquest termini s'interromprà amb alçament de la suspensió, si, transcorregut un any, no se sotmet a exposició pública la proposta de modificació de les NS.  
  
  
Segon. L'àmbit de la suspensió abasta i afecta exclusivament a terrenys urbans d'ús residencial, concretament a les següents zones d'ordenació de les NS de planejament de Novelda:  
- Zona Nucli Antic (Clau CA) Ús característic: residencial  
- Zona Intensiva Tipus A (Clau IA) Ús característic: residencial  
- Zona Intensiva Tipus B (Clau IB) Ús característic: residencial  
- Zona Intensiva Tipus C (Clau IC) Ús característic: residencial  
- Zona Extensiva Tipus A (Clau EA) Ús característic: residencial. Habitatge unifamiliar  
- Zona Extensiva Tipus B (Clau EB) Ús característic: residencial. Habitatge unifamiliar  
- Zona d'Habitatge Unifamiliar (Clau VU) Ús característic: residencial. Habitatge unifamiliar   
- Sector SAU/R1- Els Garroferets Ús característic: residencial  
- Sector SAU/R2 Ús característic: residencial  
- Sector SAU/R3 Ús característic: residencial  
En la resta de sectors la suspensió afectarà els edificis que estan enfront de les zones residencials.  
Quant a l'abast de la suspensió, la suspensió es refereix a les activitats d'oci previstes en l'annex de la Llei 14/2010, de 3 de desembre, d'espectacles públics, activitats recreatives i establiments públics, que comptem amb horari d'obertura i tancament de 17.00 hores a 07.30 hores, i són les següents:  
- Sales de festa.  
- Discoteques.  
- Sales de ball.  
Així mateix, queda en suspens l'atorgament de cèdules de garantia urbanística, tal com estipula l'article 246.3 del Decret Legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
  
Tercer. La suspensió no afecta les ordres d'execució que emanen de l'ajuntament dirigides a la conservació i manteniment de les condicions d'estabilitat i seguretat dels edificis, de conformitat amb el que es disposa en l'article 189 del TRLOTUP.  
  
Quart. La suspensió tindrà una duració màxima de dos anys i la seua eficàcia requereix la publicació en el Diari Oficial de la Generalitat Valenciana, indicant l'àmbit i el tipus de llicències afectades.  
  
Cinqué. Publicar la present resolució, mitjançant la inserció d'edictes, en el web de l'Ajuntament i en el Diari Oficial de la Generalitat Valenciana.»  
  
Contra l'acord de suspensió de l'atorgament de llicències urbanístiques es podrà interposar, de manera potestativa, recurs de reposició en el termini d'un mes davant el mateix òrgan que ho va dictar o impugnar-se directament davant la jurisdicció contenciosa administrativa en el termini de dos mesos, a partir de la publicació de l'acord.  
  
Novelda, 9 de novembre de 2022.- L'alcalde: Francisco José Martínez Alted.